**Príloha č. 3 návrh - Rámcová dohoda**

**č. ..../2021**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 zákona č. 513/1991 Zb. (Obchodný zákonník v platnom znení)

**Zmluvné strany**

**Predávajúci: (doplní navrhovateľ)**

**xxx**

Sídlo: xxx

IČO: xxx

DIČ: xxx

IČ DPH: xxx

v mene koná xxxx

bankové spojenie: xxxx

IBAN xxx

Kontaktná emailová adresa a telefónne číslo: xxx

(ďalej len ako „**Predávajúci**“)

**Kupujúci:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

v mene koná **Ing. Ján Barienčík, PhD.**, konateľ

bankové spojenie: Slovenská sporiteľňa, a.s.

IBAN SK1909000000005035044524

Kontaktná emailová adresa a telefónne číslo: [dpmz@dpmz.sk](mailto:dpmz@dpmz.sk), tel.041/5660148

(ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok I**

**Úvodné ustanovenia**

1. Táto Rámcová dohoda (ďalej aj ako RD) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Kupujúci ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Kupujúceho. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom OVS prostredníctvom Výzvy na podávanie návrhov na uzavretie zmluvy podľa vyššie cit. Obchodného zákonníka, ktorej predmetom bol **Nákup náhradných dielov na trolejbusy -** **mechanická časť a náhradných dielov na trolejbusy - elektrická časť pre DPMŽ .**
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II**

**Predmet Rámcovej dohody**

1. Predmetom tejto RD je nákup náhradných dielov na trolejbusy . – mechanická časť a náhradných dielov na trolejbusy – elektrická časť. Predávajúci sa touto RD zaväzuje dodávať Kupujúcemu na základe jeho čiastkových elektronických objednávok požadovaný tovar – nové, nepoužité, originálne náhradné diely (ND) na trolejbusy (T-busy) Dopravného podniku mesta Žiliny (ďalej aj ako „predmet kúpy“) – v rozsahu, kvalite v predpokladaných množstvách a na požadované miesto dodania počas platnosti tejto RD.

(Tabuľku doplní a upraví Kupujúci ako vyhlasovateľ na základe výsledkov vyhodnotenia): Jedná sa o ND, ktoré sú rozdelené do prílohy „A“ a do prílohy „B“ v tomto finančnom vyjadrení:

|  |  |  |  |
| --- | --- | --- | --- |
| Časť predmetu zmluvy | 1 | 2 | 3 |
| ND pre trolejbusy | ND mechanické - časť 1 | ND mechanické - časť 2 | ND Elektrické – časť 3 |
| Továrenská značka trolejbusov | ŠKODA -SOR | ŠKODA -SOLARIS | ŠKODA SOR a  ŠKODA SOLARIS |
| Typ trolejbusov | ŠKODA 30 Tr | ŠKODA 26 Tr | ŠKODA 30Tr, ŠKODA 31 Tr |
| ŠKODA 31 Tr | ŠKODA 26 Tr A | ŠKODA 26Tr,  ŠKODA 26 Tr A |
|  | ŠKODA 27 Tr | ŠKODA Tr 27 |
| Náhradné diely na 36 mesiacov z Prílohy A vo finančnom vyjadrení v € bez DPH |  |  |  |
| Náhradné diely na 36 mesiacov z Prílohy B vo finančnom vyjadrení v € bez DPH |  |  |  |

Do Príloh A a B zaradil jednotlivé ND Kupujúci, ktorý ako zároveň vyhlasovateľ Obchodnej verejnej súťaže (OVS) „Náhradné diely na trolejbusy - mechanická časť a náhradné diely na trolejbusy - elektrická časť, Dopravného podniku mesta Žiliny“, vyhodnotil túto OVS podľa stanovených kritérií a spôsobom uvedeným vo Výzve na OVS. Cenník, ktorý tvorí Príloha č. 1, je neoddeliteľnou súčasťou tejto RD a slúži ako podklad, na základe ktorého boli Kupujúcim vyhotovené Prílohy A a B.

1. Podľa predchádzajúceho odseku, sortiment ND, ktorý je predmetom tejto RD, je uvedený v Prílohách A a B, ktoré tvoria neoddeliteľnú súčasť tejto RD.
2. V prílohe „A“ k tejto RD sú ND, ktoré bude Kupujúci objednávať počas trvania tejto RD v uvedenej jednotkovej cene za dodržania stanovenej dodacej lehoty.
3. V prílohe „B“ k tejto RD sú ND, ktorými sa Predávajúci uchádzal v súťaži a ktoré ocenil, avšak nedostali sa do prílohy „A“. Tieto môže Kupujúci objednávať za uvedené zmluvné jednotkové ceny počas trvania tejto RD za dodržania stanovenej dodacej lehoty, a to v prípade, ak tieto ND nedokáže iný zmluvný dodávateľ (iný Predávajúci, ktorý ich má v prílohe „A“) dodať z dôvodu napr. nedodržania dodacej lehoty, zmluvnej ceny ap., čo však bude povinný oznámiť Kupujúcemu už pri potvrdení elektronickej objednávky.
4. Kupujúci uvádza predpokladané odberové množstvá tovarov v prílohe „A“ a v prílohe „B“. Pre Kupujúceho nie je záväzné uvedené predpokladané odberové množstvá odobrať a skutočne odobraté množstvo tovarov sa môže líšiť smerom nahor, resp. nadol od predpokladaného odberového množstva.
5. Predávajúci dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným všeobecným normám STN a  všeobecne záväzným predpisom.

**Článok III**

**Termín a miesto plnenia**

1. Predávajúci sa zaväzuje dodať objednaný predmet kúpy do 48 hodín od potvrdenia prijatej objednávky e-mailom. Kupujúci objednávku vystaví a odošle Predávajúcemu v pracovných dňoch (pondelok až piatok, od 06:00 hod. do 14:00 hod.). Predávajúci je povinný elektronicky (e-mailom) potvrdiť „Prijatie objednávky“ Kupujúcemu najneskôr v nasledujúci deň po odoslaní objednávky a to do 14,00 hod.

Deň potvrdenia objednávky Predávajúcim sa nezapočítava do lehoty dodania, ktorá je uvedená vyššie. Do tejto lehoty sa nezapočítava sobota, nedeľa a štátom uznaný sviatok. Pokiaľ deň uplynutia dodacej lehoty pripadne na sobotu, nedeľu alebo štátom uznaný sviatok, najneskorší možný termín dodania ND bude Kupujúcim akceptovaný v nasledujúci pracovný deň od 6,00 do 14,00 hod. V prípade, ak by dodacia lehota niektorého tovaru bola dlhšia ako 48 hodín, resp. ak Predávajúci daný náhradný diel nedokáže zabezpečiť a dodať v dohodnutej zmluvnej cene, je Predávajúci povinný oznámiť túto skutočnosť Kupujúcemu pri potvrdení objednávky v čase uvedenom vyššie aj s uvedením dôvodu nedodania ND.

Vo veci vybavovania objednávok je kontaktnou osobou na strane Kupujúceho p. Matúš Mravec, mob.: +421 905 720 749, e-mail: matus.mravec@dpmz.sk, resp. iná poverená zodpovedná osoba oddelenia nákupu.

Kontaktnou osobou na strane Predávajúceho vo veci prijímania objednávok je (predávajúci doplní meno a priezvisko, mob.; e-mail). Každú zmenu kontaktnej e-mailovej adresy je Predávajúci povinný nahlásiť Kupujúcemu najneskôr v deň nasledujúci po vykonaní zmeny.

1. Miestom dodania predmetu kúpy je Dopravný podnik mesta Žiliny s.r.o., Kvačalova 2, 011 40 Žilina, prípadne pracovisko Kupujúceho, ktoré sídli na adrese Košická ul. č. 2, Žilina. Miesto dodania tovaru bude vždy uvedené v čiastkovej objednávke.
2. Predávajúci zabezpečí dodávku, dopravu a vykládku do miesta plnenia určeného v Článku III. ods. (2) tejto RD a to v pracovných dňoch (pondelok až piatok, od 06:00 hod. do 14:00 hod.).
3. Predávajúci sa zaväzuje oznámiť Kupujúcemu termín dodania predmetu kúpy do miesta plnenia najneskôr 24 hodín pred jeho uskutočnením, a to e-mailom na adresu poverenej osoby Kupujúceho: Matúš Mravec, e-mail: matus.mravec@dpmz.sk

**Článok IV**

**Kúpna cena a platobné podmienky**

1. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.
2. Kúpna cena predmetu kúpy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
3. Jednotkové ceny náhradných dielov, uvedené v Prílohe A a B tejto RD, zahŕňajú všetky náklady Predávajúceho, potrebné k dodaniu náhradných dielov vrátane dopravných nákladov a vykládky.
4. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
5. Predávajúci môže, najmä s ohľadom na momentálnu situáciu na trhu, v čase celoplošnej realizácie akcií na podporu predaja stanovením dlhodobo nízkych cien na vybrané druhy tovaru, poskytnúť Kupujúcemu nižšiu cenu, ako je uvedená v cenovom návrhu pri dodržaní všetkých kvalitatívnych vlastností na tovar.
6. Kupujúci sa zaväzuje uhradiť Predávajúcemu kúpnu cenu formou bezhotovostného platobného styku na účet Predávajúceho, **IBAN:** xxx, vedenom v xxx. na základe daňového dokladu (ďalej len faktúry) vystavenej Predávajúcim.
7. Predávajúci vystaví faktúru dňom riadneho a včasného dodania predmetu kúpy podľa tejto RD. Predmet kúpy bude dodaný Kupujúcemu spolu s faktúrou a dodacím listom..
8. Splatnosť faktúry je 30 dní odo dňa jej doručenia Kupujúcemu. Faktúry budú Kupujúcemu doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Predávajúceho, uvedenom v ods. (6) tohto článku.
9. Predávajúcim predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov . Faktúra musí obsahovať tiež číslo tejto RD (z evidencie zmlúv u Kupujúceho) K faktúre musí byť priložený dodací list.

(10) V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto RD, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.

(11) Právo na zaplatenie dohodnutej kúpnej ceny vzniká predávajúcemu riadnym a včasným splnením

jeho záväzku.

(12) Kupujúci je platiteľom dane z pridanej hodnoty (DPH). Predávajúci je/nie je\* (\*nehodiace sa

odstráni Predávajúci) platiteľom dane z pridanej hodnoty (DPH).

**Článok V**

**Podmienky dodania**

1. Kupujúci odošle Predávajúcemu čiastkovú objednávku elektronickou poštou (e-mailom). Objednávka Kupujúceho musí obsahovať odvolávku na túto RD, názov a množstvo požadovaného tovaru, cenu bez DPH, požadovaný termín a miesto dodania, dátum, pečiatku a podpis povereného zástupcu Kupujúceho.
2. Lehota 48 hodín na dodanie ND, ktoré dokáže Predávajúci bez problémov dodať v zmluvnej cene a v zmluvnej dodacej lehote, začína plynúť momentom doručenia „Potvrdenia objednávky“ spätným e-mailom Kupujúcemu. Ak sa v objednávke Kupujúceho nachádzali tiež ND, ktoré Predávajúci nedokáže dodať v zmluvnej cene a/alebo v zmluvnej dodacej lehote a toto aj uviedol Predávajúci v odôvodnení pri potvrdení objednávky v zmysle ustanovení uvedených vyššie, tak sa tieto ND automaticky nestávajú súčasťou plnenia platnej objednávky, t.j. nevzťahuje sa na tieto ND ani vyššie uvedené plynutie dodacej lehoty. Tieto ND budú následne objednané od iného zmluvného dodávateľa, ktorý ich dokáže dodať v dojednanej zmluvnej cene a dodacej lehote.

Pri nedodržaní 48 hodín dodacej doby objednaných a zo strany Predávajúceho potvrdených ND môže Kupujúci pristúpiť k ukončeniu zmluvného vzťahu s odvolaním sa na príslušné ustanovenie uvedené v odseku (2) Článku IX tejto RD, alebo pristúpiť k sankcii v zmysle odseku (1) Článku VIII. tejto RD.

Moment potvrdenia objednávky predávajúcim spätným mailom je záväzný úkon, po vykonaní ktorého predávajúci už nie je oprávnený meniť dodatočne status potvrdených ND na ND, ktoré nevie zabezpečiť a dodať z konkrétnych dôvodov. Pokiaľ sa predávajúci uvedeného dopustí, môže Kupujúci pristúpiť k ukončeniu zmluvného vzťahu s odvolaním sa na príslušné ustanovenie uvedené v odseku (2) Článku IX. tejto RD.

1. Kvalita dodaných náhradných dielov musí byť zachovaná počas celého trvania zmluvného vzťahu. V prípade pochybností o kvalite a originalite dodaného náhradného dielu je Kupujúci oprávnený písomne (e-mailom) požadovať od Predávajúceho predloženie certifikátu výrobku (Prehlásenie o zhode) v zmysle platnej legislatívy Slovenskej republiky na konkrétny náhradný diel. Predávajúci je povinný do dvoch (2) pracovných dní od doručenia takejto požiadavky od Kupujúceho tento doklad odoslať Kupujúcemu vo forme scanu (e-mailom). V prípade, že tento doklad Predávajúci nepredloží ani na opakovanú písomnú výzvu Kupujúceho (e-mailom), Kupujúci môže pristúpiť k ukončeniu zmluvného vzťahu s odvolaním sa na príslušné odstavce v článku IX. Tejto RD
2. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia v dohodnutom termíne a množstve podľa objednávky Kupujúceho.
3. Tovar bude dodaný spolu s faktúrou a dodacím listom. Vo faktúre, aj v dodacom liste musí byť pri každom dodanom ND uvedený aj číselný identifikátor konkrétneho ND tak, ako je uvedený v Prílohe A a B tejto RD. Kupujúci sa zaväzuje bezodkladne po doručení potvrdiť prevzatie ND na dodacom liste.

(6) Ak Predávajúci dodá Kupujúcemu iný tovar ako ten, ktorý Kupujúci pod konkrétnym číselným identifikátorom objednal a toto zistí Kupujúci až pri montáži ND do vozidla je Kupujúci oprávnený tento tovar vrátiť Predávajúcemu poštovou prepravou resp. kuriérom spolu s písomným odôvodnením a Predávajúci následne dodá do 24 hodín od doručenia odôvodnenia správny (t.j. požadovaný) ND Kupujúcemu. Náklady na doručenie ND hradí Predávajúci. Predávajúci bude povinný tiež uhradiť Kupujúcemu náklady spojené s odoslaním nesprávneho ND prostredníctvom poštovej prepravy, resp. kuriérskej služby Predávajúcemu. V prípade omeškania s dodávkou požadovaného ND si Kupujúci môže uplatniť sankciu v zmysle Článku VIII. odsek (1) tejto RD.

(7) Ak Predávajúci dodá Kupujúcemu iný tovar ako ten, ktorý Kupujúci pod konkrétnym číselným identifikátorom objednal, Kupujúci bude bezodkladne po prevzatí zásielky a jej následnom otvorení kontaktovať Predávajúceho písomne e-mailom vo veci doručenia neobjednaného tovaru s tým, že daný ND zasiela obratom späť (aj so sprievodnou dokumentáciou – faktúra, dodací list) Predávajúcemu a požaduje dodanie objednaného (tzv. správneho) ND. Na účely plynutia dodacej lehoty objednaného ND sa má za to, že dodacia lehota objednaného ND nebola zo strany Predávajúceho dodržaná a stále plynie od pôvodného potvrdenia objednávky až do okamihu dodania objednaného (správneho) ND. Následne je Kupujúci oprávnený uplatniť si sankciu v zmysle odseku (1) Článku VIII tejto RD. Predávajúci bude povinný tiež uhradiť Kupujúcemu náklady spojené s odoslaním nesprávneho ND prostredníctvom poštovej prepravy, resp. kuriérskej služby predávajúcemu.

(8) Vo veci vybavovania objednávok je kontaktnou osobou na strane Kupujúceho Matúš Mravec,

Mob: +421 905 720 749 e-mail matus.mravec@gmail.com, resp. iný zodpovedný zamestnanec oddelenia nákupu.

Na strane Predávajúceho je kontaktnou osobou: (uvedie navrhovateľ v tvare podľa vety vyššie).

(9) Dodaný tovar bude zabalený obvyklým spôsobom tak, aby nedošlo k jeho poškodeniu počas

prepravy.

(10) Subdodávatelia nie sú účastníkmi tohto záväzkového vzťahu a z tejto dohody im nevnikajú žiadne práva a povinnosti. Za dodanie náhradného dielu podľa tejto RD v celom rozsahu zodpovedá Predávajúci.

**Článok VI**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dátumu jeho písomného odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim.
3. Kupujúci je oprávnený odmietnuť prevzatie tovaru, ktorý nie je v súlade s objednávkou.

**Článok VII**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu bude dodávať predmet kúpy v súlade s príslušnou dokumentáciou predloženou ako súčasť návrhu v obchodnej verejnej súťaži v množstve, kvalite, jednotkovej cene a v baleniach podľa objednávky vystavenej Kupujúcim na základe tejto RD. Predávajúci garantuje Kupujúcemu, že dodaný tovar bude po celý čas platnosti tejto RD vykazovať vlastnosti, aké Predávajúci deklaroval vo svojom návrhu, najmenej však podľa požiadaviek Kupujúceho, určených vo výzve na súťaž. Všetky zmeny je Predávajúci povinný konzultovať s Kupujúcim, čo bude vždy doložené písomným súhlasom Kupujúceho.
2. V prípade pochybností o kvalite a originalite dodaného náhradného dielu je Kupujúci oprávnený písomne (e-mailom) požadovať od Predávajúceho predloženie certifikátu výrobku (prehlásenie o zhode) v zmysle platnej legislatívy Slovenskej republiky na konkrétny náhradný diel. Predávajúci je povinný 48 hodín od doručenia takejto požiadavky e-mailom od Kupujúceho tento doklad odoslať Kupujúcemu vo forme scanu (e-mailom). V prípade, že tento doklad Predávajúci nepredloží ani na opakovanú písomnú výzvu Kupujúceho (e-mailom), Kupujúci môže pristúpiť k ukončeniu zmluvného vzťahu s odvolaním sa na príslušné ustanovenie uvedené Článku IX. tejto RD.
3. Predávajúci sa zaväzuje, že na dodanom predmete kúpy nebudú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
4. Predávajúci zodpovedá za vady tovaru, ktorými sú nedostatky v akosti a vyhotovení, obale, dokladoch potrebných k užívaniu a právne vady tovaru. Ak dodaný tovar vykazuje známky mechanického poškodenia, takýto tovar nebude Kupujúcim prevzatý a bude ihneď Predávajúcemu vrátený.
5. Záručná doba na predmet kúpy je stanovená na 24 mesiacov a začína plynúť odo dňa jeho písomného prevzatia Kupujúcim, uvedenom na dodacom liste.
6. Záruka sa nevzťahuje na vady spôsobené Kupujúcim, jeho neodbornou manipuláciou v rozpore s návodom na obsluhu resp. návodom na používanie, skladovaním predmetu kúpy v nevhodných podmienkach.
7. Závady alebo nedostatky na dodanom tovare, ktoré sú zistené pri prevzatí tovaru, bude Kupujúci reklamovať u Predávajúceho okamžite.
8. Predávajúci sa zaväzuje, že počas záručnej doby bezplatne (vrátane dopravy a dodania) odstráni vady predmetu kúpy, ktoré neboli zapríčinené konaním Kupujúceho. Odstránenie vady na predmete kúpy začne Predávajúci riešiť neodkladne po písomnom „Oznámení vady“ Kupujúcim a to najneskôr 24 hodín od „Oznámenia vady“. Zároveň sa Predávajúci zaväzuje odstrániť vady v čo najkratšom čase, najneskôr však 48 hodín od písomného „Oznámenia vady“ Kupujúcim. Oznámiť vadu možno písomne e-mailom na adresu Predávajúceho, uvedenú v časti Zmluvné strany tejto dohody. Každú zmenu kontaktnej e-mailovej adresy je Predávajúci povinný ohlásiť Kupujúcemu najneskôr v deň nasledujúci po vykonaní zmeny.
9. Predávajúci je povinný oznámiť Kupujúcemu do 24 hodín od „Oznámenia vady“ rozhodnutie o spôsobe odstránenia vady.
10. Odstránením vád podľa predchádzajúceho odseku sa rozumie napr. aj výmena závadného náhradného dielu - predmetu kúpy za iný, ktorý spĺňa všetky špecifikácie a kvalitatívne ukazovatele.

**Článok VIII**

**Sankcie**

1. Pri každom omeškaní Predávajúceho s dodaním predmetu kúpy v dohodnutom termíne podľa Čl. III. tejto RD je Kupujúci oprávnený uplatniť si nárok na úrok z omeškania vo výške 50,00 € .
2. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.
3. V prípade neodstránenia vady predmetu kúpy Predávajúcim v termíne uvedenom na reklamačnom protokole je kupujúci oprávnený uplatniť si zmluvnú pokutu vo výške 100,- € za každý aj začatý deň omeškania, až do odstránenia vady predmetu kúpy.
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy, ani nezaniká nárok Kupujúceho na náhradu škody.

**Článok IX.**

**Skončenie Rámcovej dohody**

1. Táto RD sa uzatvára na dobu určitú, t.j. na obdobie 36 mesiacov a môže sa skončiť, okrem riadneho splnenia všetkých práv a povinností Zmluvných strán z nej vyplývajúcich, aj:
2. písomnou dohodou Zmluvných strán k dohodnutému dňu,
3. odstúpením pri viacnásobnom nedodržaní kvality podľa zákona č. 264/1999 Z.z.
4. odstúpením od RD ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou,
5. písomne, bez uvedenia dôvodu s výpovednou lehotou 3 mesiace, výpovedná lehota začne plynúť prvým dňom nasledujúceho mesiaca po doručení výpovede druhej zmluvnej strane.
6. Pri podstatnom porušení zmluvných povinností môže oprávnená Zmluvná strana písomne odstúpiť od zmluvy a požadovať od povinnej Zmluvnej strany, v súlade so všeobecne záväznými právnymi predpismi, náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy o viac ako 48 hodín a ktorý nebude spĺňať požadovanú kvalitu. Zo strany Kupujúceho omeškanie s úhradou riadne vystavenej faktúry o viac ako 30 dní po lehote splatnosti.
7. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.
8. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a zmluvnými stranami neovplyvniteľných prekážok, vrátane dopravy predmetu kúpy na miesto dodania predmetu kúpy. V prípade, že takéto okolnosti budú brániť v plnení povinností podľa zmluvy Predávajúcemu alebo Kupujúcemu, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy primerane o dobu, po ktorú tieto okolnosti nastali.

**Článok X.**

**Záverečné ustanovenia**

1. Predávajúci sa zaväzuje Kupujúcemu poskytnúť súčinnosť v priebehu platnosti RD, a to tým spôsobom, že bude poskytovať Kupujúcemu informácie o cene (ďalej aj ako „cenová ponuka“) ND, ktoré sa nenachádzajú v Prílohách A a B, pokiaľ Kupujúci e-mailom požiada Predávajúceho o cenovú ponuku na takéto ND. Predávajúci je v nadväznosti na požiadavku Kupujúceho povinný zaslať mu obratom prostredníctvom e-mailu informáciu o cene požadovaných ND do 24 hodín (platí pre pracovné dni okrem sobôt, nedieľ a štátom uznaných sviatkov) od doručenia takejto požiadavky o cenovú ponuku e-mailom. Dopravné náklady, spojené s dodaním takýchto ND, hradí Predávajúci. Po doručení cenových ponúk od všetkých oslovených zmluvných dodávateľov Kupujúci vyhodnotí tieto ponuky na základe najnižšej ceny (berúc do úvahy aj dĺžku dodacej lehoty konkrétneho ND) a objedná tovar s odkazom na konkrétnu CP a túto RD od toho dodávateľa, ktorý ponúkol konkrétny ND za najnižšiu cenu. Neposkytnutie vyššie uvedených cenových ponúk od Predávajúceho môže byť dôvodom na ukončenie zmluvného vzťahu podľa Článku IX. ods. c) tejto RD. Na náhradné diely, dodané postupom podľa Článku X., ods. (1 )sa vzťahujú všetky ustanovenia tejto RD.
2. Ak v priebehu plnenia RD Kupujúci písomne e-mailom požiada Predávajúceho o prístup do elektronických katalógov ND vozidiel, ktoré sú predmetom tejto RD, Predávajúci je povinný Kupujúcemu umožniť bezodplatný prístup do pravidelne aktualizovaných elektronických katalógov ND týchto typov vozidiel, a to po dobu trvania tejto RD.
3. V priebehu plnenia RD sa Predávajúci zaväzuje poskytnúť Kupujúcemu súčinnosť v prípade, ak sa na Predávajúceho obráti Kupujúci s požiadavkou o zriadenie konsignačného skladu na vybrané druhy ND, ktoré má Predávajúci uvedené v Prílohe A tejto RD. Táto súčinnosť spočíva v uzavretí Zmluvy o zriadení konsignačného skladu ND v priestoroch Kupujúceho, kde Predávajúci zabezpečí požadovaný sortiment ND v cenách podľa Prílohy A tejto RD. Ak bude relevantné, návrh Zmluvy o zriadení konsignačného skladu vypracuje a Predávajúcemu predkladá Kupujúci. Neposkytnutie súčinnosti v predmetnej veci môže byť dôvodom na ukončenie zmluvného vzťahu podľa odstavca (1) písm. c)článku IX. tejto RD.
4. Táto RD sa môže meniť len vzájomne odsúhlasenými písomnými dodatkami.
5. Táto RD nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
6. Informáciu o dátume nadobudnutia účinnosti tejto RD bezodkladne doručí Kupujúci e-mailom Predávajúcemu.
7. Zmluvné strany berú na vedomie, že zverejnenie tejto RD a jej príloh na webovom sídle Kupujúceho, v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva.
8. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy, vyslovene neupravené touto zmluvou, sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
9. Doručením akýchkoľvek písomností na základe tejto RD alebo v súvislosti s touto RD sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto RD, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
10. Táto RD bola vyhotovená v  3 obsahovo rovnakých vyhotoveniach s platnosťou originálu, z ktorých Predávajúci preberá jedno vyhotovenie a Kupujúci preberá jedno vyhotovenie.
11. Zmluvné strany vyhlasujú, že túto RD uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

Príloha č.1 – cenník

Príloha A a Príloha B (vypracuje vyhlasovateľ)

V ............., dňa ......................... V Žiline dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Ing. Ján Barienčík, PhD. konateľ